标题：伪楚
伪楚简介
公元一一二七年三月七日，金国册立原北宋太宰张邦昌为皇帝，国号“大楚”，定都金陵，并与金国以黄河故道为界，史称“伪楚”。即位以后，张邦昌曾做出过一系列用以彰显其忠心于北宋朝廷、不敢轻越君臣本分的行为。后世的历史学家，有的以此为其忠心于北宋朝廷、无意贪图皇位的佐证，有的以此为其故作掩饰、用以自保性命的动作，莫衷一是。  金国和宋朝形势图
公元一一二七年四月一日，金国军队虏劫徽钦二宗、北宋宗室、在京官员及大批战利品北归。次日，张邦昌听从大臣吕好问的建议，派人四处寻访康王赵构，并计划出迎宋哲宗废后孟氏入宫垂帘听政。九日，宋哲宗废后孟氏入宫垂帘听政，张邦昌尊之为元佑皇后。
公元一一二七年四月十日，张邦昌正式宣布退位，仍称太宰，宋哲宗废后元佑皇后垂帘听政。“伪楚”政权至此宣告灭亡，前后存在时间不过三十三日（亦作三十二日）。其后不久，元佑皇后撤帘归宫，宋高宗赵构正式即皇帝位，建立南宋政权，并封张邦昌为郡王。同年七月，因宰相李纲言，宋高宗赵构派殿中侍御史马伸赐死张邦昌于长沙。[1]
政治军事
伪楚建国金兵扣留了宋徽、钦二帝及诸皇室宗亲之后，授意宋在汴京的其余官僚议立伪政权。
汴京的一些官吏、人民等向金军请求复立赵氏，被金军拒绝。经过反复商议，  张邦昌金军绝不允立赵氏，所以二月十一日，宋百官议立张邦昌。在金兵的压力下，十三日，留守司、开封府召集文武官员、僧道、军民并到宣德门集议拥戴张邦昌事。议立张邦昌的过程见于《三朝北盟会编》卷八十引《遗史》：“金意欲立张邦昌，令吴开、莫俦赍文字入城，中令百官、僧道、耆老等共议‘别立异姓，以治国事，并不得引惹赵氏’。开封府、御史台集百官于秘书省聚议。文臣承务郎、武臣承信郎以上，悉赴议。乃集议于皇城司，王时雍等以下皆在，已写推举状草，但空姓名未填；众皆议未敢发。左司员外郎宋齐愈自外至，问时雍举谁？时雍曰：金人令吴开密谕，意举张邦昌。今已写下文字，未填姓名。齐愈因记金人先已有文字书云‘请举军前南官’，谓是邦昌无疑，乃取笔书张邦昌三字将示，时雍曰：是。又示众议官，皆无语。乃于写下文字填张邦昌姓名、状申，分付与开、俦赍文字出城去。”
在金军的授意下，百官等拥立张邦昌组织傀儡政权时，又有秦桧出来反对。秦桧时为宋政权的御史中丞，他上书给宗翰、宗望等，反对拥立张邦昌，请求复立赵氏主政。他指出：“为计议者必欲灭宋之策，在绝两河怀旧之思，除邻国复仇患而已……若邦昌者在上皇朝，专事燕游，不务规谏，附会权幸之臣，共为蠹国之政，今日社稷倾危，生民涂炭，虽非一人所致，亦邦昌为之力也。天下之人方疾之若仇，若付以土地，使主人民，英雄必尽起而诛之，非特不足以代宋，亦不足为大金屏翰矣。”金军认为他在拥立张邦昌问题上持有异议，因掠其北去。除此之外，还有宋吏部侍郎李若水、相州观察使王履时出使金军中，坚决反对拥立张邦昌，面折金兵而死难。
在确定张邦昌组织傀儡政权之后，金兵又大肆搜刮劫夺金银财物，并且取太学生中之能文者三十人，准备北归。宋将吴革准备组织人众劫夺宋徽宗、钦宗等。他以赈济为名，召募死士，又与康王赵构军联系，拟采取内外夹攻金兵的行动，救援宋统治者。三月六日，吴革等发难，但为宋将范琼等所诱，父子死难，同死者百有余人。三月七日，张邦昌傀儡政权在金兵的维护和金政权的册封下宣告成立。据《大金国志》卷三十二《立楚国张邦昌册文》得知，册文先宣布废除宋赵氏政权，然后宣立张邦昌，其立张邦昌文中说：“今者国既乏主，民宜混同，然念厥初，诚非贪土，遂命帅府，与众推贤。佥曰：太宰张邦昌，天毓疏通，神资睿哲，处位著忠良之誉，居家闻孝友之名；实天命之有归，乃人情之所徯。择其贤者，非之而谁？是用遣使诸官都部署、尚书左仆射、权签枢密院事韩某等持节备礼，以玺绂册命尔为皇帝，以授斯民，国号大楚，都于金陵。自黄河以外，除西夏新界，疆场仍旧。世辅王室，永作藩臣。贡礼时修，尔勿疲于述职；问音岁丞，我无缓于忱诚……”
这里充分地表明了金立傀儡政权的理由。第一，金政权灭亡辽政权之后，认为北宋政权拥地广大，财物众多，而不藩服，又与金争燕云与平州之地，这是和它的“中外一统”、“民宜混同”的政策相冲突的。为了占有河北、河东的土地，掠夺宋的宝物财富，使宋政权臣服，因此，发动了攻宋的战争。但是，遇到了宋政权和军队、人民的抵抗，这使他们改变了原有的打算，所以，在攻下宋都汴京之后，除满足了他们占有河北河东两路土地要求之外，则坚决灭掉北宋政权，对黄河以南地区代之以傀儡政权，作为“世辅王室，永作藩臣”的藩属。第二，金兵在两次大规模攻宋战争中深知，凭金政权当时的力量和宋统治下人民抗金的情绪，尚不能一举而代宋，做到“中外一统”、“人民混同”的程度。从金兵攻宋的开始，金政权只是打算占有宋河北河东地区一定的土地，使宋政权臣服，这样，在金统治者看来也就是“中外一统”了。这个观点是辽统治北方时期就形成了的，金继承了这种作法。因此在摧毁北宋政权后，他们炮制了张邦昌政权，使之都于金陵（今南京）。利用张邦昌政权来统治广大的原宋政权的土地、人民。
张邦昌字时彦（又作子彦）大名东光县人，宋进士，累官至中书侍郎、少宰。在金兵第一次大规模攻宋时，他先与康王至金军中为质，后又与肃王同为质。金军选中了他组织伪政权。他在金军限三日立邦昌，不立，城中尽行杀戮的威胁下，三月七日正式就任伪大楚政权皇帝。他以吏部尚书王时雍权领尚书门下省事、开封尹徐秉哲权领中书省枢密院事、翰林承旨吴开权尚书左丞相、翰林学士莫俦权尚书右丞相、前签书枢密院李回权枢密院、观察使左言权殿前司公事、范琼权四厢指挥使、大理卿周懿文权开封府。张邦昌政权暂时维持了宋都开封城内的秩序。他向金军求许数事，金兵为支持他的政权均作了许诺。《建炎以来系年要录》卷三记载说：三月“乙已，邦昌诣青城谢二帅。既至，迎接殿下，揖而升，致宾主之礼。酒三行，邦昌请不毁赵氏陵庙、罢括金银、存留楼橹、借东都（汴京）三年、乞班师、降号称帝、借金银犒赏，凡七事，敌皆许之”。当时，汴京中许多宋政权官员对张邦昌的统治持反对态度，张邦昌的统治并不稳固，不敢迳称皇帝旨意。三月二十九日，金兵北归，宋大臣何栗、孙傅、张叔夜等举家随同北迁。他们先后皆死于金。
伪楚亡国金兵退后，宋兵勤王兵马陆续抵达汴京城下。四月四日，宋北道总管宣抚司统制官王渊领兵至汴京城外，有骑兵三千人。同日，江淮发运判官向子諲遣其将王仪等率兵亦抵汴京城外。江淮发运司统制傅亮也率兵至。在这种情况下，侍御史胡舜陟上书给张邦昌，提议请宋元佑皇后垂帘听政，以表示还政于赵氏。他说：“今四方勤王之师云蒸雾集，彼为赵氏而来，岂有从吾号令？闭门拒之有同儿戏。伏望即将指挥正其名位，请元佑皇后垂帘听政于内，陛下以太宰治事于外，特遣大臣往迎康王，明以此事，播号将士，孰不欣然悦服……”四月五日，张邦昌迎接元佑皇后由私第入宫。元佑皇后因前被废，未被金兵掠去。后因延宁宫火，出居私宅，现为张邦昌迎入宫中居住，作政治工具。四月七日，张邦昌派遣蒋师愈等奉书给宋兵马大元帅康王赵构，表示不敢窃居皇位，等待其善后。随后又遣其甥吴何及康王之舅韦渊致意于赵构。同日，宋宗室叔向率兵七千也至汴京，而监察御史马伸致书给张邦昌，要求他还政于赵氏。总之，在金兵退后，拥护赵氏的兵势再起，在康王赵构的号召下，形成了强大的力量。张邦昌政权无法维持。  宋高宗
四月九日，张邦昌召集拥护自己的官吏议事，选择还政的处理办法。当晚，请元佑皇后孟氏垂帘听政，自己以太宰的身分处理政务，表示还政。追回前所发的各路赦文，所任官吏各回原职，并将大宋受命之宝献给康王赵构，元佑皇后孟氏也派遣其侄同持大宋之宝并手书至康王处，劝赵构登皇帝之位。
四月十日，元佑皇后孟氏正式垂帘听政，张邦昌退位，以太宰理事。至此，张邦昌的大楚伪政权宣告结束。《大金国志》卷三十二说：“邦昌即位首尾三十三日，不御正殿，不受常朝，不山呼，见群臣称‘予’不称‘朕’，旨称‘面旨’，由内降只曰‘中旨’，宣告四方则曰‘宣旨’，手诏则曰‘手书’，至于禁中诸门，悉缄锁题以‘臣张邦昌谨封’。大抵每事不敢有僭意，逼迫金国之命尔。”此是封建史家从正统出发的理论，实际上张邦昌组织了傀儡政权则无疑。
南宋政权建立之后，李纲等议张邦昌僭逆及受伪命，要求给予处分。赵构将其流放于潭州（今湖南长沙），不久赐死，年四十七。张邦昌伪政权之亡，使金以傀儡政权统治宋之土地计划失败，因此，又有攻宋之战。[2]
史籍记载
宋史《宋史·卷四百七十五·张邦昌传》
张邦昌，字子能，永静军东光人也。举进士，累官大司成，以训导失职，贬提举崇福宫，知光、汝二州。政和末，由知洪州改礼部侍郎。首请取崇宁、大观以来瑞应尤殊者增制旗物，从之。宣和元年，除尚书右丞，转左丞，迁中书侍郎。钦宗即位，拜少宰。
金人犯京师，朝廷议割三镇，俾康王及邦昌为质于金以求成。会姚平仲夜斫金人营，斡离不怒责邦昌，邦昌对以非出朝廷意。俄进太宰兼门下侍郎。既而康王还，金人复质肃王以行，仍命邦昌为河北路割地使。
初，邦昌力主和议，不意身自为质，及行，乃要钦宗署御批无变割地议，不许；又请以玺书付河北，亦不许。时粘罕兵又来侵，上书者攻邦昌私敌，社稷之贼也。遂黜邦昌为观文殿大学士、中太一宫使，罢割地议。其冬，金人陷京师，帝再出郊，留青城。
明年春，吴开、莫俦自金营持文书来，令推异姓堪为人主者从军前备礼册命。留守孙傅等不奉命，表请立赵氏。金人怒，复遣开、俦促之，劫傅等召百官杂议。众莫敢出声，相视久之，计无所出，乃曰：“今日当勉强应命，举在军前者一人。“适尚书员外郎宋齐愈至自外，众问金人意所主，齐愈书“张邦昌”三字示之，遂定议，以邦昌治国事。孙傅、张叔夜不署状，金人执之置军中。
王时雍时为留守，再集百官诣秘书省，至即闭省门，以兵环之，俾范琼谕众以立邦昌，众意唯唯。有太学生难之，琼恐沮众，厉声折之，遣归学舍。时雍先署状，以率百官。御史中丞秦桧不书，抗言请立赵氏宗室，且言邦昌当上皇时，专事宴游，党附权奸，蠹国乱政，社稷倾危实由邦昌。金人怒，执桧。开、俦持状赴军前。
邦昌入居尚书省，金人趣劝进，邦昌始欲引决，或曰：“相公不前死城外，今欲涂炭一城耶？”适金人奉册宝至，邦昌北向拜舞受册，即伪位，僣号大楚，拟都金陵。遂升文德殿，设位御床西受贺，遣閤门传令勿拜，时雍率百官遽拜，邦昌但东面拱立。
外统制官、宣赞舍人吴革耻屈节异姓，首率内亲事官数百人，皆先杀其妻孥，焚所居，谋举义金水门外。范琼诈与合谋，令悉弃兵仗，乃从后袭杀百余人，捕革并其子皆杀之，又擒斩十余人。
是日，风霾，日晕无光。百官惨沮，邦昌亦变色。唯时雍、开、俦、琼等欣然鼓舞，若以为有佐命功云。即以时雍权知枢密院事领尚书省，开权同知枢密院事，俦权签书枢密院事，吕好问权领门下省，徐秉哲权领中书省。下令曰：“比缘朝廷多故，百官有司皆失其职。自今各遵法度，御史台觉察以闻。”见百官称“予”，手诏曰“手书”。独时雍每言事邦昌前，辄称“臣启陛下”，邦昌斥之；劝邦昌坐紫宸、垂拱殿，吕好问争之，乃止。邦昌以嗣位之初，宜推恩四方，以道阻先赦京城，选郎官为四方密谕使。
金人将退师，邦昌诣金营祖别，服柘袍，张红盖，所过设香案，起居悉如常仪，时雍、秉哲、开、俦皆从行，士庶观者无不感怆。二帝北迁，邦昌率百官遥辞于南薰门，众恸哭，有仆绝者。
金师既还，邦昌降手书赦天下。吕好问谓邦昌曰：“人情归公者、劫于金人之威耳，金人既去，能复有今日乎？康王居外久，众所归心，曷不推戴之？”又谓曰：“为今计者，当迎元祐皇后，请康王早正大位，庶获保全。”监察御史马伸亦请奉迎康王。邦昌从之。王时雍曰：“夫骑虎者势不得下，所宜熟虑，他日噬脐，悔无及已。”徐秉哲从旁赞之，邦昌弗听，乃册元祐皇后曰宋太后，入御延福宫。遣蒋师愈赍书于康王自陈：“所以勉循金人推戴者，欲权宜一时以纾国难也，敢有他乎？“王询师愈等，具知所由，乃报书邦昌。邦昌寻遣谢克家献大宋受命宝，复降手书请元祐皇后垂帘听政，以俟复辟。书既下，中外大说。太后始御内东门小殿，垂帘听政。邦昌以太宰退处内东门资善堂。寻遣使奉乘舆服御物至南京，既而邦昌亦至，伏地恸哭请死，王抚慰之。
王即皇帝位，相李纲，徙邦昌太保、奉国军节度使，封同安郡王。纲上书极论：“邦昌久典机政，擢冠宰司。国破而资之以为利，君辱而攘之以为荣。异姓建邦四十余日，逮金人之既退，方降赦以收恩。是宜肆诸市朝，以为乱臣贼子之戒。”时黄潜善犹左右之。纲又力言：“邦昌已僣逆，岂可留之朝廷，使道路目为故天子哉？”高宗乃降御批曰：“邦昌僣逆，理合诛夷，原其初心，出于迫胁，可特与免贷，责授昭化军节度副使、潭州安置。”
初，邦昌僣居内庭，华国靖恭夫人李氏数以果实奉邦昌，邦昌亦厚答之。一夕，邦昌被酒，李氏拥之曰：“大家，事已至此，尚何言？”因以赭色半臂加邦昌身，掖入福宁殿，夜饰养女陈氏以进。及邦昌还东府，李氏私送之，语斥乘舆。帝闻，下李氏狱，词服。诏数邦昌罪，赐死潭州，李氏杖脊配车营务。时雍、秉哲、开、俦等先已远窜，至是，并诛时雍。
金史《金史·卷七十七·张邦昌》
张邦昌，《宋史》有传。天会四年，宗望军围汴，宋少帝请割三镇地及输岁币、纳质修好。于是，邦昌为宋太宰，与肃王枢俱为质以来。而少帝以书诱耶律余睹，宗翰、宗望复伐宋，执二帝以归。刘彦宗乞复立赵氏，太宗不许。宋吏部尚书王时雍等请邦昌治国事，天会五年三月，立邦昌为大楚皇帝。
初，少帝以康王构与邦昌为质，既而肃王枢易之，康王乃归。及宗望再举兵，少帝复使康王奉玉册玉宝衮冕，增上太宗尊号请和。康王至磁州，而宗望已自魏县渡河围汴矣。及二帝出汴州，从大军北来，而邦昌至汴，康王入于归德。邦昌劝进于归德，康王已即位，罪以隐事杀之。
邦昌死，太宗闻之，大怒，诏元帅府伐宋，宋主走扬州，事具宗翰等传。其后，太宗复立刘豫继邦昌，号大齐。
大金国志《大金国志·卷三十·楚国张邦昌录》
张邦昌字时彦，魏郡冠氏人也。少登进士，历任沧州教授，改国子书库正字，通判曹州，至宣和元年，累迁至尚书右丞，改左丞，迁中书侍郎。当王黼用事，与童贯共咨边衅，邦昌无所可否于其间，时论罪之。宋徽宗既内禅钦宗，靖康元年，拜少帝，兼中书侍郎。金师既破京城，勒令别立异姓。令下甚严，有一人云：“邦昌旧任宰相，姑举之以塞责。”金帅回牒云：“若果举邦昌，仰文武百官、僧道军民各亲书其名，押字名下，等守以备册礼。”时邦昌见在军前，独中丞秦桧进状论列：以为“邦昌辅相无状，不能尽人臣之节，以释二国之难，不足以代赵氏。情愿乞押赴军前。”众人署名举邦昌。
靖康二年三月一日，邦昌入居尚书省听令，百官班迎南薰门，邦昌卧病不食。金帅令劝进，邦昌谓王时雍等曰：“诸公怕死，又掇送与邦昌邪？虽暂假而归，焉可免祸！”先是正月十五日，太宰张邦昌奉使还阙，至城外，军前留之。及是，金帅告报城中，欲遣邦昌入城，御史台检准故例，率文武百官迓于南薰门。如期而集者凡数千人，士庶往观又数万人。范琼、汪长源等领兵分列左右，自州桥及门下，森布如织。申刻，邦昌入门，金将送者及门而返。邦昌之入也，径诣尚书省。百官敦请即皇帝位，犹豫未断，缘军前先有指挥故。邦昌与百官相见，恸哭尽哀。从官卿监郎官十员，尽夜直宿，续增作十五员，掌管事务，并使臣十员，祗应三衙门官亦同宿守。金帅令劝进于尚书省，邦昌卧病不食者四日，故有诸公“掇送”之言。
次日，金国文字来，限三日立邦昌，不然下城屠戮，都人震恐。三日，金使来促劝进，取推戴状，众人泣劝再三方从，留守司遂以推戴状申，欲以初七日行册命之礼。邦昌誓自裁，或曰：“相公城外不死，今欲死，涂炭一城邪？”遂止。
初六日，合门制仪榜，择次日即皇帝位。是日，有内亲事官数百人，以不忍屈节立异姓，杀妻孥，焚所居，谋赴义于金水门外，统制官吴革为首，被诛。
初七日早，百官僧道会于尚书省，奉册宝入门。邦昌涕泣上马，入幕次，复恸。有金国曾太师以下五十人，持御衣红繖来，设于幕次。邦昌出次，步至御街褥位，望金国拜舞，跪受册宝，册文略曰：“失德者亡，天命实假于我手；当仁不让，历数乃在于尔躬。咨尔张邦昌云云，可即皇帝位，国号大楚，都金陵。”邦昌御红繖还次讫，金帅揖邦昌，上马出门，百官导引如仪。邦昌步入，自宣德门由大庆殿至文德殿前，进辇，却弗御，步升殿，于御牀西侧别置一椅坐，文武合班贺。传指挥云：“本为生灵，非敢窃位，其勿拜。”王时雍率百官遽拜。时雍权领尚书省，吴开、莫俦皆权枢密院，吕好问门下侍郎，徐秉哲中书侍郎，范琼以斩吴革功，升正任观察，除殿帅。大抵往来议事者，开、俦也；逼逐上皇以下者，时雍、秉哲也；胁制都人者，范琼也，遂皆擢用。
先是金帅送邦昌入城，时邦昌坚不肯立。久之，百官有进言于邦昌曰：“相公权立，他日相公为伊尹，为王莽，皆在相公处之。”邦昌乃勉强从之，曰：“某以九族保此一城人。”方邦昌册立时，百官对金帅皆惨怛，邦昌亦色丧，惟开、俦辈欣然若有所得。
十二日，邦昌手诏曰：“近迫大国之威，俾救斯民于兵火，诸公横见推迫，不容于自裁。近览文牒、状牒，至有以圣旨称之。夫圣，孔子不居，则予一人其何敢焉？应今后有自内传出者，为‘中旨’，有面得者，为‘面旨’，出四方者，为‘宣旨’。”邦昌每日于迎阳门上，罢去合门仪制设常，礼毕，与执政侍从以上对坐议事，语则称名字，遇金人至则遽易服。卫士等曰：“伶人往日作杂居每装假官人，今日张太宰作假官家。”金人如萧庆、耶律广、王汭、高尚书、曹少监等，邦昌向在军前鞠躬，俯伏不暇，至是皆列拜阶下。邦昌辞让，则曰：“陛下不受臣拜，见元帅必死。今日陛下，乃昔日南朝天子也。”
十四日，金帅以邦昌之请，罢括金银。邦昌往谢金帅，议七事；迎接殿下，相揖以升，致主宾礼，酒三行。
二十八日，金帅回师，邦昌僭天子仪卫、法驾，缟素出南薰门，设香案，率百官士庶北望恸哭，谓二帝北迁也。
二十九日，邦昌服赭袍，张红盖，乘马出南薰门，饯别二帅。及午而返，肆赦。至蔡州不行，乃收之，应宋元祐皇后垂帘。
四月初十日，邦昌避位。邦昌僭位首尾三十三日，不御正殿，不受常朝；不山呼，见群臣称“予”不称“朕”，旨称“面旨”，由内降只曰“中旨”，宣示四方则曰“宣旨”，手诏则曰“手书”。至于禁中诸门，悉缄锁，题以“臣张邦昌谨奉”。大抵每事不敢有僭意，逼迫金国之命耳。其后死于潭州。
方邦昌抵贬所，寓居潭州天宁寺。寺有平楚楼，取唐沈传师“目伤平楚虞帝魂”之句也。得宋帝赐死诏，徘徊退避，执事者迫之登楼，邦昌仰首，忽睹“平楚”二字，长叹就缢。
《大金国志·卷三十二·立楚国张邦昌册文》
维天会五年岁次丁未，二月辛酉朔，二十一日辛巳，皇帝若曰：先皇帝肇造区夏，务安元元，肆朕纂承，不敢荒怠，夙夜兢兢，思与万国同格于治。粤惟有宋，实乃通邻，贡岁币以交欢，驰星轺而讲好，期于万世，永保无穷。盖我有大造于宋也。不图变誓渝盟，以怨报德，构端怙乱，反义为仇。谲绐成俗，贪婪不已，加以肆行淫虐，不恤黎元，号令滋长，纪纲紊弛。况所退者非其罪，所进者非其功，贿赂公行，豺狼塞路。天厌其德，民不聊生。而又姑务责人，罔知省己。父既无道于前，子复无断于后。以故征师命将，伐罪吊民。幸赖天高听卑，神幽烛细，旌旗一举，都邑立崔。且眷命攸瞩，谓之大宝；苟历数改卜，未获偷安。故用黜废，以昭玄鉴。今者国既乏主，民宜混同，然念厥初，诚非贪土，遂命帅府，与众推贤。佥曰：太宰张邦昌，天毓疏通，神资睿哲，处位著忠良之誉，居家闻孝友之名；实天命之有归，乃人情之所徯，择其贤者，非子而谁？是用遣使诸官都部署、尚书仆射权签枢密院事韩某等持节备礼，以玺绂命尔为皇帝，以授斯民，国号大楚，都于金陵。自黄河以外，除西夏新界，疆场仍旧。世辅王室，永作藩臣。贡礼时修，尔勿疲于述职；问音岁致，我无缓于忱诚。于戏！天生蒸民，不能自治，故立君以临之。君不能独理，故树官以教之。乃知民非后不治，后非贤不守。其于有位，可不慎与？予懋乃德，嘉乃丕绩，日慎一日，虽休勿休。钦哉！其听朕命。